CELEX: 32016R1414
Language: sl
Date: 2016-08-24 00:00:00
Title: Izvedbena uredba Komisije (EU) 2016/1414 z dne 24. avgusta 2016 o odobritvi aktivne snovi ciantraniliprol v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (Besedilo velja za EGP)

25.8.2016   
               
               
                  SL
               
               
                  Uradni list Evropske unije
               
               
                  L 230/16
               
            IZVEDBENA UREDBA KOMISIJE (EU) 2016/1414
      z dne 24. avgusta 2016
      o odobritvi aktivne snovi ciantraniliprol v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2) Uredbe,
      ob upoštevanju naslednjega:
      
                  (1)
               
               
                  V skladu s členom 7(1) Uredbe (ES) št. 1107/2009 je Združeno kraljestvo 29. junija 2011 prejelo zahtevek družb DuPont Crop Protection in Syngenta Crop Protection za odobritev aktivne snovi ciantraniliprol. V skladu s členom 9(3) navedene uredbe je Združeno kraljestvo kot država članica poročevalka 10. avgusta 2011 obvestila vložnika, druge države članice, Komisijo in Evropsko agencijo za varnost hrane (v nadaljnjem besedilu: Agencija) o dopustnosti zahtevka.
               
            
                  (2)
               
               
                  Država članica poročevalka je 31. maja 2013 Komisiji predložila osnutek poročila o oceni, pri čemer je en izvod poslala Agenciji, v katerem je ocenila, ali se za navedeno aktivno snov lahko pričakuje, da bo izpolnjevala merila za odobritev iz člena 4 Uredbe (ES) št. 1107/2009.
               
            
                  (3)
               
               
                  Agencija je izpolnila določbe člena 12(1) Uredbe (ES) št. 1107/2009. V skladu s členom 12(3) Uredbe (ES) št. 1107/2009 je zahtevala, da vložnik predloži dodatne informacije državam članicam, Komisiji in Agenciji. Država članica poročevalka je 12. junija 2014 Agenciji predložila oceno dodatnih informacij v obliki posodobljenega osnutka poročila o oceni.
               
            
                  (4)
               
               
                  Agencija je 18. avgusta 2014 vložniku, državam članicam in Komisiji poslala svoj sklep o tem, ali se pričakuje, da bo aktivna snov ciantraniliprol izpolnila merila za odobritev iz člena 4 Uredbe (ES) št. 1107/2009 (2). Agencija je svoj sklep dala na voljo javnosti. Revidirana različica tega sklepa je bila objavljena 11. novembra 2014 in 28. maja 2015 (3).
               
            
                  (5)
               
               
                  Komisija je 13. julija 2015 Stalnemu odboru za rastline, živali, hrano in krmo predložila poročilo o pregledu snovi ciantraniliprol in osnutek uredbe o odobritvi snovi ciantraniliprol.
               
            
                  (6)
               
               
                  Vložniku je bilo omogočeno, da predloži pripombe na poročilo o pregledu.
               
            
                  (7)
               
               
                  V zvezi z eno ali več reprezentativnimi rabami vsaj enega fitofarmacevtskega sredstva, ki vsebuje aktivno snov, zlasti v zvezi z rabami, ki so bile proučene in podrobno navedene v poročilu o pregledu, je bilo ugotovljeno, da so merila za odobritev iz člena 4 Uredbe (ES) št. 1107/2009 izpolnjena. Zato je primerno, da se ciantraniliprol odobri.
               
            
                  (8)
               
               
                  V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj pa je treba vključiti nekatere pogoje in omejitve. Zlasti je primerno zahtevati dodatne potrditvene informacije.
               
            
                  (9)
               
               
                  V skladu s členom 13(4) Uredbe (ES) št. 1107/2009 bi bilo treba ustrezno spremeniti Prilogo k Izvedbeni uredbi Komisije (EU) št. 540/2011 (4).
               
            
                  (10)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      Odobritev aktivne snovi
      Aktivna snov ciantraniliprol, kot je opredeljena v Prilogi I, je odobrena v skladu s pogoji iz navedene priloge.
      Člen 2
      Sprememba Izvedbene uredbe (EU) št. 540/2011
      Priloga k Izvedbeni uredbi (EU) št. 540/2011 se spremeni v skladu s Prilogo II k tej uredbi.
      Člen 3
      Začetek veljavnosti
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 24. avgusta 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 309, 24.11.2009, str. 1.
      
         (2)  EFSA Journal 2014;12(9):3814. Na voljo na spletu: www.efsa.europa.eu.
      
         (3)  EFSA Journal 2014;12(9):3814. Na voljo na spletu: www.efsa.europa.eu.
      
         (4)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
      
         PRILOGA I
         
                     Splošno ime, identifikacijska številka
                  
                  
                     Ime po IUPAC
                  
                  
                     Čistost (1)
                     
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     ciantraniliprol
                     št. CAS:
                     736994-63-1
                     št. CIPAC: ni dodeljena
                  
                  
                     3-bromo-1-(3-kloro-2-piridil)-4′-ciano-2′-metil-6′-(metilkarbamoil)pirazol-5-karboksanilid
                  
                  
                     ≥ 940 g/kg
                     IN-Q6S09 največ 1 mg/kg
                     IN-RYA13 največ 20 mg/kg
                     metansulfonska kislina največ 2 g/kg
                     acetonitril največ 2 g/kg
                     heptan največ 7 g/kg
                     3-pikolin največ 3 g/kg
                  
                  
                     14. september 2016
                  
                  
                     14. september 2026
                  
                  
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu snovi ciantraniliprol ter zlasti dodatka I in II k poročilu.
                     V tej celoviti oceni morajo biti države članice zlasti pozorne na:
                     
                                 (a)
                              
                              
                                 tveganje za izvajalce;
                              
                           
                                 (b)
                              
                              
                                 tveganje za vodne organizme, čebele in druge neciljne členonožce;
                              
                           
                                 (c)
                              
                              
                                 tveganje za čebele in čmrlje, ki se sprostijo za opraševanje, kadar se snov uporablja v rastlinjakih;
                              
                           
                                 (d)
                              
                              
                                 zaščito podtalnice, kadar se snov uporablja na območjih z občutljivimi tlemi in/ali neugodnimi podnebnimi razmerami.
                              
                           Pogoji uporabe po potrebi vključujejo ukrepe za zmanjšanje tveganja.
                     Vložnik predloži Komisiji, državam članicam in Agenciji potrditvene informacije o učinku postopkov čiščenja vode na naravo ostankov, prisotnih v površinskih vodah in podtalnici, kadar se površinske vode ali podtalnica odvzemajo za pitno vodo, v dveh letih po sprejetju smernic za oceno učinka postopkov čiščenja vode na naravo ostankov, prisotnih v površinskih vodah in podtalnici.
                  
               
            (1)  Več podrobnosti o aktivni snovi in njenih lastnostih je v poročilu o pregledu.
      
      
         PRILOGA II
         V delu B Priloge k Izvedbeni uredbi (EU) št. 540/2011 se doda naslednji vnos:
         
            
                        Številka
                     
                     
                        Splošno ime, identifikacijska številka
                     
                     
                        Ime po IUPAC
                     
                     
                        Čistost (*)
                        
                     
                     
                        Uveljavitev
                     
                     
                        Veljavnost registracije
                     
                     
                        Posebne določbe
                     
                  
                        „99
                     
                     
                        ciantraniliprol
                        št. CAS:
                        736994-63-1
                        št. CIPAC: ni dodeljena
                     
                     
                        3-bromo-1-(3-kloro-2-piridil)-4′-ciano-2′-metil-6′-(metilkarbamoil)pirazol-5-karboksanilid
                     
                     
                        ≥ 940 g/kg
                        IN-Q6S09 največ 1 mg/kg
                        IN-RYA13 največ 20 mg/kg
                        metansulfonska kislina največ 2 g/kg
                        acetonitril največ 2 g/kg
                        heptan največ 7 g/kg
                        3-pikolin največ 3 g/kg
                     
                     
                        14. september 2016
                     
                     
                        14. september 2026
                     
                     
                        Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu snovi ciantraniliprol ter zlasti dodatka I in II k poročilu.
                        V tej celoviti oceni morajo biti države članice zlasti pozorne na:
                        
                                    (a)
                                 
                                 
                                    tveganje za izvajalce;
                                 
                              
                                    (b)
                                 
                                 
                                    tveganje za vodne organizme, čebele in druge neciljne členonožce;
                                 
                              
                                    (c)
                                 
                                 
                                    tveganje za čebele in čmrlje, ki se sprostijo za opraševanje, kadar se snov uporablja v rastlinjakih;
                                 
                              
                                    (d)
                                 
                                 
                                    zaščito podtalnice, kadar se snov uporablja na območjih z občutljivimi tlemi in/ali neugodnimi podnebnimi razmerami.
                                 
                              Pogoji uporabe po potrebi vključujejo ukrepe za zmanjšanje tveganja.
                        Vložnik predloži Komisiji, državam članicam in Agenciji potrditvene informacije o učinku postopkov čiščenja vode na naravo ostankov, prisotnih v površinskih vodah in podtalnici, kadar se površinske vode ali podtalnica odvzemajo za pitno vodo, v dveh letih po sprejetju smernic za oceno učinka postopkov čiščenja vode na naravo ostankov, prisotnih v površinskih vodah in podtalnici.“
                     
                  
         
            (*)  Več podrobnosti o aktivni snovi in njenih lastnostih je v poročilu o pregledu.